
BASES DE LA CONVOCATORIA DE LES AJUDES MUNICIPALS A L’ENSENYAMENT MUSICAL DE L’ESCOLA DE MÚSICA AMANCI AMORÓS SIRVENT D’AGULLENT, CORRESPONENTS AL CURS ESCOLAR 2024-2025.
EXP 213/2025

1.- OBJECTE DE LA CONVOCATÒRIA.

L’Ajuntament d’Agullent, convoca per al present curs escolar 2024-2025, ajudes municipals amb el propòsit d’ajudar a sufragar les despeses derivades de l’ensenyament musical de l’Escola de Música Amanci Amorós Sirvent d’Agullent.

2.- DOTACIÓ.

La quantia total de les ajudes a concedir ascendeix a un màxim de 3.300,00 €. La partida pressupostària que empara aquesta despesa és la 334.48000 del vigent pressupost de l’Ajuntament d’Agullent 2025.

3.- PERSONES BENEFICIÀRIES/ SOL.LICITANTS

Serà beneficiària la persona escolaritzada.
Serà sol·licitant:

A) El pare o la mare, tutor/acollidor legal dels menors escolaritzats en el curs 2024-2025 en l’Escola de Música Amanci Amorós Sirvent d’Agullent que acomplisquen els requisits de les presents bases.
En el cas de separació o divorci dels progenitors, sols podrà ser sol·licitant la subvenció el que tinga atorgada la custodia del menor. Caldrà justificar-lo mitjançant la presentació de la documentació corresponent. En cas de custodia compartida, segons última declaració del IRPF. 

B) Els majors de 18 anys escolaritzats en el curs 2024-2025 en l’Escola de Música Amanci Amorós Sirvent d’Agullent que acomplisquen els requisits de les presents bases.

4.- REQUISITS PER L’OBTENCIÓ DE L’AJUDA.

· Estar empadronats al municipi d’Agullent amb una antiguitat mínima del 31 d’agost de 2024 i continuar empadronats en el moment d’atorgar-se l’ajuda.
· Estar matriculat/da a l’Escola de Música Amanci Amorós Sirvent d’Agullent en algun curs de 1r a 5é de Llenguatge Musical i simultàniament en algun curs d’Instrument Musical.
· Haver fet efectiu el pagament del total de les quotes corresponents al curs 2024-2025 de l’Escola de Música Amanci Amorós Sirvent d’Agullent.
· Estar al corrent de les obligacions tributàries i enfront de la Seguretat Social tot i incloent els deutes amb l’Ajuntament d’Agullent; i no estar incurses en les prohibicions per a obtindre la condició de beneficiari establides en l’art. 13.2 de la Llei 38/2003, de 17 de novembre, General de Subvencions.
A) Per al cas de menors de 18 anys, constarà la unitat familiar del beneficiari.
B) Per al majors de 18 anys el propi sol·licitant.
· No trobar-se sotmès/a a cap procediment de reintegrament de subvencions públiques o cap procediment sancionador.

5.- DOTACIÓ INDIVIDUAL DE LES AJUDES.
La dotació individual per alumne/a, s’estableix, com a màxim, en 75 €.
L’ajuda es reduirà proporcionalment en cas de superar les sol·licituds estimades la consignació pressupostària.

6.- COMPETÈNCIA D’INSTRUCCIÓ I RESOLUCIÓ.

La competència d’instrucció dels expedients de sol·licitud correspondrà a la Regidoria de Cultura de l’Ajuntament d’Agullent.
La resolució de sol·licituds es produirà una vegada emés l’informe d’avaluació de la documentació per la regidoria de Cultura, corresponent al Sr. Alcalde President la competència per a resoldre.
La resolució de l’Alcaldia, posarà fi a la via administrativa.

7.- DOCUMENTACIÓ A PRESENTAR.
· Sol·licitud d’ajuda en imprés normalitzat que serà facilitat per l’Ajuntament, que consta a l’annex d’estes bases. El model anirà correctament emplenat, amb la certificació i el segell del centre musical, confirmant que està al corrent del pagament de la totalitat de les quotes del curs 2024-2025. 
· Fotocòpia del DNI o passaport del sol·licitant. 
· Fotocòpia del Llibre de Família en cas de menors. 
· Manteniment de tercers (compte bancari a nom del sol·licitant, per a l’ingrés de l’ajuda) 
· Declaració responsable dels pares o tutors de si perceben o no qualsevol altre tipus de subvenció o ajuda d’altres administracions públiques o entitats privades i, en el seu cas, l’import que reben. 
· Declaració responsable de que en els pares o tutors de l’alumne no concorre cap de les circumstàncies que impedeixen obtenir la condició de beneficiari de subvencions públiques, establides a l’article 13.2 de la Llei General de Subvencions. 
· Declaració responsable dels membres que componen la unitat familiar, d’estar al corrent de les obligacions tributàries i enfront de la Seguretat Social tot i incloent els deutes amb l’Ajuntament d’Agullent. 

8.- TERMINI I LLOC DE PRESENTACIÓ DE SOL·LICITUDS.

El termini de presentació de sol·licituds, serà de 20 dies hàbils comptadors des del dia següent al de la publicació de l’extracte de la convocatòria al BOP. 
Les sol·licituds es presentaran en el Registre d’entrada de l’Ajuntament d’Agullent.

9.- TRAMITACIÓ, ESTUDI I RESOLUCIÓ DE SOL·LICITUDS.

L’estudi i la concessió o denegació d’ajudes econòmiques es realitzarà una vegada finalitzat el termini de presentació d’aquestes.

En compliment de l’art 68.1 de la Llei 39/2015, d’1 d’octubre del Procediment Administratiu Comú de les Administracions Públiques, si desprès de la recepció de la instància i la documentació adjunta, s’observa que falten documents o dades essencials per a la resolució de l’expedient, la Regidora de Cultura, reclamarà al sol·licitant i li concedirà un termini de 10 dies per que puga esmenar-ne la falta o aportar documents preceptius, amb la indicació que, si no ho fa així, es considerarà que desisteix de la seua petició. En este cas la resolució de la convocatòria declararà l’esmentat desistiment.
Una vegada formalitzats tots els tràmits relacionats amb cada sol·licitud se sotmetran a la consideració de l’alcalde, qui resoldrà mitjançant el corresponent decret. En el supòsit de denegació, la resolució serà motivada i posarà fi a la via administrativa.

El termini per a la resolució serà de dos mesos comptats a partir de la data de finalització del termini de sol·licituds establert en la Base 8. Transcorregut aquest termini sense que haja recaigut cap resolució expressa, s’entendrà desestimada la petició d’ajuda.

10.- NOTIFICACIÓ DE LA RESOLUCIÓ.

La resolució de concessió o denegació de l’ajuda es publicarà al tauler d’edictes de l’Ajuntament d’Agullent, a la Casa de la Cultura i a les instal·lacions de l’Escola de Música Amanci Amorós d’Agullent.

11.- REINTEGRAMENT DE LES SUBVENCIONS.

Procedirà el reintegrament de la subvenció concedida i l’exigència de l’interès de demora corresponent, en els casos d’obtenció de la subvenció falsejant les condicions requerides per obtindre-la o ocultant aquelles que l’hagueren impedit. 

El reintegrament de les quantitats percebudes sobre l’ajuda aprovada tindrà la consideració d’ingressos de dret públic i el seu cobrament es realitzarà conforme a la normativa vigent.
S’estarà al que estableix la Llei 38/2003, General de Subvencions i el seu reglament en estos aspectes.

12.- COMPATIBILITAT AMB ALTRES SUBVENCIONS.

Les subvencions regulades en les presents bases seran compatibles amb altres ajudes que tinguen la mateixa finalitat, tenint en compte que l’import de la subvenció en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l’activitat subvencionada, d’acord amb el que preveu l’article 19.3 de la Llei General de Subvencions.

A estos efectes, i de conformitat amb allò que disposa l’article 14.1.d) de la Llei General de Subvencions, una de les obligacions del beneficiari és comunicar a l’Ajuntament l’obtenció d’altres subvencions, ajudes, ingressos o recursos que financen les activitats subvencionades.
Esta comunicació haurà d’efectuar-se tan prompte com es conega i, en tot cas, amb anterioritat a la justificació de l’aplicació donada als fons percebuts.

13.- NORMES APLICADES.

Aquesta convocatòria es regirà per les presents bases. Per a tot allò no previst expressament en aquestes, resultaran d’aplicació, la Llei 38/2003, de 17 de novembre, General de Subvencions i el seu reglament; la legislació en matèria de règim local que resulte d’aplicació; la Llei 39/2015, d’1 d’octubre del Procediment Administratiu Comú de les Administracions Públiques, així com qualsevol altra norma de caràcter general o procedimental que resulte d’aplicació.

14.- PUBLICITAT.

Les Bases de la convocatòria es difondran pels mitjans legalment establits i es publicaran a la pàgina web municipal, en la base de dades nacional de subvencions, en el Tauler d’Edictes de l’Ajuntament, la Casa de la Cultura i a les instal·lacions de l’Escola de Música Amanci Amorós d’Agullent.

L’extracte de la convocatòria es publicarà al BOP, començant el termini per a la sol·licitud el dia següent al de la publicació.

15.- RECURSOS.

Aquesta convocatòria i tots els actes administratius que se’n deriven, podran ser impugnats en els casos i en la forma establits per la Llei 39/2015, d’1 d’octubre del Procediment Administratiu Comú de les Administracions Públiques.”

Agullent, març de 2025
L’alcalde (Pau Muñoz González).






































1

image1.png




